S-93/2015

Mál þetta, sem dómtekið er í dag, er höfðað með ákæru útgefinni af lögreglustjóranum á höfuðborgarsvæðinu þann 10. febrúar 2015 „á hendur S-kk-þgf A-kk-þgf kt. 090860-2919, Eskihlíð 20, Reykjavík, fyrir fjárdrátt á tímabilinu frá árinu 11.07.2000 til ársins 28.06.2013, með því að hafa sem stjórnarmaður Söngvarasjóðsins í Reykjavík, (sem er undirsjóður innan 6. deildar Félag íslenskra leikara, FÍL), dregið sér úr sjóði félagsins samtals kr. 15.484.865,- með því að millifæra af reikningi Söngvarasjóðsins yfir á eigin reikning kr. 14.430.800,- og sonar og móður, kr. 1.054.065,- sem ákærði hagnýtti sér í eigin þágu, sem sundurliðast með eftirgreindum hætti, svo sem hér greinir:

. . .

Er þetta talið varða 1. mgr. 247. gr. almennra hegningarlaga nr. 19/1940.

Er þess krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Af hálfu B-kk-ef E-kk-ef, hdl. f.h. FÍL (Félag íslenskra leikara- Söngvarasjóðsins), er krafist skaðabóta úr hendi ákærða að fjárhæð kr. 15.484.865,- með dráttarvöxtum samkvæmt III. kafla vaxtalaga nr. 38, 2001 frá því að mánuður er liðinn frá því að honum var kynnt bótakrafa þessi.

M. 007-2014-64773“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1960. Hann hefur ekki áður sætt refsingu svo kunnugt sé. Ákærði er nú sakfelldur fyrir fjárdrátt, með því að hafa dregið sér 15.484.865 krónur úr sjóði Söngvarasjóðsins í Reykjavík. Við ákvörðun refsingar er til þess að líta að um verulegar fjárhæðir er að ræða og að ákærði hefur ekki endurgreitt neitt af fjárhæðinni. Til hins er að líta að ákærði hefur játað sök greiðlega og fallist á skaðabótakröfu í málinu. Með hliðsjón af því er refsing ákærða ákveðin fangelsi í 16 mánuði. Verður fullnustu refsingar frestað skilorðsbundið með þeim hætti er í dómsorði greinir.

Ákærði hefur fallist á skaðabótakröfu og verður hún dæmd, ásamt vöxtum, eins og í dómsorði greinir.

Ákærði greiði málsvarnarþóknun skipaðs verjanda síns, eins og í dómsorði er mælt fyrir um.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

D ó m s o r ð :

Ákærði, S-kk-nf A-kk-nf, sæti fangelsi í 16 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði FÍL (Félags íslenskra leikara- Söngvarasjóðsins) 15.484.865 krónur, ásamt dráttarvöxtum samkvæmt 1. mgr. 6. gr. laga nr. 38/2001, um vexti og verðtryggingu, frá 24. apríl 2015 til greiðsludags.

Ákærði greiði málsvarnarþóknun skipaðs verjanda síns, J-kk-ef S-kk-ef S-kk-ef héraðsdómslögmanns, 250.470 krónur.

S-kk-nf S-kk-nf.

------------

Rétt endurrit staðfestir

Héraðsdómur Reykjavíkur 24. mars 2015.